தமிழ், தமிழ்ப்பெருமக்களின் தாய் மொழியாகும். தாய் மொழி தாய்ப்பாலைப்போல அமுதமாகும். தமிழுக்கு அமிழ்தென்றே பெயர். தமிழ் தமிழ் தமிழ் என்று கூறினால் அமிழ்து அமிழ்து என்றே ஒலிக்கும். ஹொங்கொங்கில் தமிழ் கற்க வழி இல்லாதிருந்தது. கடந்த ஆண்டு நம் தமிழ் இளைஞர்கள் தமிழ் மொழியைப் போதிக்கத் தொடங்கினார்கள். கடந்த ஓராண்டு காலமாக விடாமுயற்சியுடன் தமிழ் வகுப்பை தொடர்ந்து நடத்தி வருகிறார்கள். மிகவும் பாராட்ட வேண்டிய செயல். ஒங்கொங்கில் ஓய்வற்ற சூழ்நிலையிலும் தமிழைப்போதிக்க வேண்டும், நம் தமிழ் குழந்தைகள் பிற்காலத்தில் ஓரளவாவது தாய் மொழியைத்தெரிந்திருக்க வேண்டும் என்று முடிவெடுத்துப் போதித்து வருகிறார்கள். மிகவும் பாராட்ட வேண்டும். தமிழ்ப் போதனை முயற்சியைத் தொடங்கி ஓராண்டு நிறைவெய்தியதை அறிந்து மிக்க மகிழ்வதோடு முயற்சித்துத் தொண்டாற்றி வரும் அனைவரையும் மனமார வாழ்த்துக்கிறேன். தமிழைப் போதித்தக் கொடுக்க தொஅலை தூரத்தில் இருந்தெல்லாம் வருகிறார்கள். எந்த விதமான பிரதிபலனும் இல்லாமல் போதித்துத் தருகிறார்கள். சிலர் சென்னை - மலேசியா - சிங்கப்பூர் முதலிய ஊர்களிலிருந்து தமிழ் நூற்கள் வாங்கி வந்து மாணவர்களுக்கு அளித்து ஊக்குவிக்கிறார்கள். அவர்கள் எல்லோருக்கும் நன்றி. எல்லாம் கிடைத்தது சரி. தகுந்த இடம் வேண்டுமே கொடுத்து உதவ தாராளச் சிந்தனை வேண்டுமே ALADIN GOURMET என்ற உணவகத்தின் பரந்த இடத்தைப் போதிய மேஜை நாற்காலிகளுடன் கொடுத்து உதவிய அதன் அதிபர் டாக்டர் ஜவஹர் அலி அவர்களுக்கும் எல்லோருடைய சார்பாக நன்றியும் வாழ்த்தும் கூறி என்னுரையை நிறைவு செய்கிறேன். மிக்க அன்புடன் செ. முஹம்மது யூனுஸ் தமிழ் வேண்டும்